Juna kadoksissa
Juna kadoksissa. Viime keskiviikkoiltana, kertoo T. A., lähti Tampereelta tuleva tavarajuna määräaikana Lempoisten asemalta, josta junan lähtö sähkösanomalla ilmoitettiin seuraavalle asemalle, Viialaan, jonne junan olisi pitänyt saapua k:lo 9 ja 10 välillä illalla. Yhtä käydessä yöllä ei vielä junaa kuulunut, jonka tähden päätettiin lähettää hakemaan sitä, mutta samassa höyrysikin paljas veturi asemalle - ilman junaa suureksi hämmästykseksi veturinkuljettajalle ja asemanpäällikölle. Veturin miehistö ei tiennyt koko asiasta niin mitään syystä, että influentsa tahi joku muu tauti oli rasittanut heitä.

Sähkösanomalla Toijalasta tilattu veturi lähetettiin hakemaan kadonnutta junaa, joka tieltä todella löytyikin.

[T. A. = Tammerfors Aftonblad] [Lähde: Uusi Suometar 9.3.1890 sivu 3]

Anonyymi
Rautatieliikenne
Uusi Suometar
1890